Á málstofu Bláa skjaldarins á Farskóla safnamanna var María Karen Sigurðardóttir með stutta kynningu á starfsemi Bláa skjaldarins , farið var yfir það helsta sem samtökin standa fyrir , núverandi verkefni og framtíðarmarkmið . En framtíðarmarkmið samtakanna eru að vera með námskeið í gerð viðbragðs - og neyðaráætlana á landsvísu , í hverjum landshluta fyrir sig . Á áætlun er einnig að nálgast sjálfa eigendur safnanna ( sveitafélögin ) auk safnstjóranna en hugmyndin er að styrkja tengsl safnanna við Almannavarnarnefndir . Sagt var frá að ætlunin er að setja á laggirnar nefnd sjálfboðaliða sem myndi vinna að björgun menningarverðmæta þegar hætta steðjar að . Ljósmynd : Hörður Geirsson Nathalie Jacqueminet sagði frá aðgerðum sem farið var í á Skógarsafni í eldgosinu í Eyjafjallajökli 2010 ; Byggðasafni Árnesinga eftir jarðskjálftann árið 2008 og svo „ Pilot-verkefninu í Norður þingi sem er hugmyndin að verði fyrirmynd annara sveitarfélaga hvernig bregðast skal við vá . Síðan fór Nathalie Jacquminet yfir uppbyggingu viðbrags - og björgunaráætlunar fyrir safnkost á söfnum . Þátttakendur voru hvattir til að ræða öryggismál og deila reynslu sinni . Að lokum var farið í hópavinnu með áherslu að leysa hagnýtt verkefni . Hver hópur tók fyrir eitt safn t.d. safnið sem einn meðlimur hópsins starfar á og spurningum er lúta að starfsseminni svarað . Síðan kynnti hver hópur sitt verkefni og tók þátt í samræðum .